Man, swanger vrou sterf in botsing | Maroela Media
'n Man en 'n vrou wat glo 'n paar maande ver swanger was, is Maandagoggend dood nadat twee motors reg van voor in Pietermaritzburg gebots het.
Russel Meiring, woordvoerder van ER24, het gesê paramedici is kort voor 06:00 na die ongelukstoneel op die R617 ontbied. Die twee wrakke van die motors, wat erg beskadig was, het in die middel van die pad gestaan.
"Die bestuurder van een van die motors het bewegingloos agter die stuurwiel gesit. By nadere ondersoek is daar gevind dat hy reeds aan veelvuldige beserings beswyk het," het Meiring gesê.
In die tweede motor was twee vroue wat albei ook kritieke beserings opgedoen het. Daar was egter niks wat meer vir die bestuurder, wat 'n paar maande ver swanger was, gedoen kon word nie en sy is op die toneel dood verklaar, het Meiring gesê. Die tweede vrou is in 'n ernstige toestand na 'n nabygeleë hospitaal gehaas.
Die oorsaak van die ongeluk sal ondersoek word.
Pta-sokkerwedstryd eindig dodelik
Moet lees: 'n Man, en 'n vrou………………….
Soos dit nou lees, lyk dit of beide die man en die vrou swanger was.
ek het nog nooit gedink 'n man kan swanger wees nie, miskien roekeloos maar nie swanger.
Wonderlik hoe 'n simpel leesteken, soos 'n komma, 'n sin se betekenis totaal kan verander. Niks meer tragies as mense wat in motorongelukke sterf nie, veral 'n swanger vrou.
Ek het geleer 'n mens moet nie 'n komma voor 'n "en" sit nie. Wat van "'n Man en 'n swanger vrou…". Dis egter onbelangrik en belaglik om fout te vind met taalgebruik onder hierdie omstandighede. Almal weet dis die vrou wat swanger was en dat dit 'n tragedie is. Innige simpatie met die naasbestaandes en beste wense aan die beseerde dame vir volkome herstel.
Frederik, as ek jy is al ek my kop in n gat druk en nooit uitlig nie.. Daar is mense dood en jy bekommer jou oor onbenullighede… Skreiende skande…..
Sterkte aan al die naasbestaande…. Dis 'n vreeslike tragedie, mag God jul hierdeur dra…
Snaaksie · 3 jaar gelede
Uit die hele hartseer berig is dit wat jy daar uit kry?
Daar is families wat rou en jy bekommer jou oor hoe die berig geskryf is.
Sterkte aan die families!
ai dis tragies !
Is dit nie maar commen sense dat 'n man nie kan swanger raak nie, Frederik?
Wonder of dit nie die karre van vandag wat so swak gebou word wat soveel dood veroorsaak. Twee karre ry in mekaar vas en alles Val uitmekaar en disintegreer dus nou die karre en n klomp mense sterf……..snaaks was nooit so gewees in die ou tyd nie……….sorry vir die lewens verlies.